Birou Resurse Umane, Salarizare, Protecţia Muncii

Nr. 10671/226 din 18.05.2017

**RAPORT DE SPECIALITATE**

*referitor*

**la Proiectul de hotărâre**

**privind modificarea Anexei nr.II la HCL nr.132/2016 privind aprobarea organigramei, statului de funcţii şi a numărului de posturi pentru aparatul de specialitate al Primarului municipiului Dej şi serviciile subordonate**

Având în vedere expunerea de motive a Primarului Municipiului Dej nr.10670 din 18.05.2017 prin care supune spre aprobare consiliului local modificarea Anexei nr.II la HCL nr.132/2016;

Ținând cont de adresa cu nr.7640/2017 a șefului de serviciu al Serviciului public activităţi autofinanţate, adresă prin care solicită modificare de posturi din structura pe care o conduce, modificări necesare datorită extinderii și modernizării Parcului Balnear Toroc;

În conformitate cu prevederile art.36, alin.(3), lit.b) din Legea nr.215/2001 Legea administraţiei publice locale, republicată, cu completările şi modificările ulterioare, care prevede că la propunerea primarului, consiliul local aprobă, în condiţiile legii, statul de funcţii al aparatului de specialitate al primarului şi a serviciilor publice de interes local;

Cu respectarea prevederilor O.U.G. nr.63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, cu modificările şi completările;

Prin prezenta propun aprobarea modificării funcţiei vacante de la poziția nr.298 din Anexa nr.II la H.C.L. nr.132/2016 din administrator în salvamar și a funcției vacante de la poziția 314 din muncitor calificat I în muncitor necalificat I.

Şef birou

Carmen Dunca